ঘটনাটি ঘটেছে গত বৃহস্পতিবারের পাথরঘাটা থেকে ১২০ কিলোমিটার দক্ষিণ-পূর্বে সোনার চরের কাছে। অপহৃতদের বরাত দিয়ে বরগুনা মত্স্যজীবী ট্রলার মালিক সমিতির সভাপতি গোলাম মোস্তফা চৌধুরী গতকাল শনিবার দুপুরে জানান, বৃহস্পতিবার ভোররাতে মাছ ধরার সময় জেলেবহরে হামলা চালায় দস্যু হাসান বাহিনী। তারা ‘এফবি তরিকুল’ ট্রলারসহ ১৭ জেলেকে অপহরণ করে চট্টগ্রামের দিকে চলে যায়। শুক্রবার দস্যুবাহিনী ১৪ জেলেকে আরেকটি ট্রলারে তুলে দিয়ে ফেরত পাঠায়। তবে ‘এফবি তরিকুল’ ট্রলারসহ মিজান, রাসেলসহ তিন জেলেকে নিয়ে চলে যায়।